paragraph_text: mini|340px|desno|Brončana kovanica Honorija Flavije Honorije (lat. Flavius Honorius), (Carigrad, 9. prosinca 384. – Ravenna, 15. kolovoza 423.), zapadnorimski car od 395. do 423. godine. Sin je rimskog cara Teodozija I. Velikog koji je odredio da se nakon njegove smrti (395.), Rimsko Carstvo podijeli na dva dijela i preda dvojici njegovih sinova: zapadni dio Carstva Honoriju, a istočni njegovu bratu Arkadiju. Otada traje definitivna podjela Rimskog Carstva na Zapadno, koje će propasti 476. godine, i Istočno Rimsko Carstvo, koje će pod imenom Bizantsko Carstvo opstati do sredine 15. stoljeća.